**Ақтөбе облыстық мамандандырылған физика – математикалық лицей –интернатындағы психологиялық қызмет жұмысының**

**І оқу тоқсанындағы атқарған жұмыстары туралы анықтамасы**

**2023– 2024 оқу жылы бойынша психологиялық қызмет жұмысының жылдық жоспары** бекітілді. Психологиялық қызмет жұмысының жоспарына сәйкес І оқу тоқсанында төмендегідей жұмыстар өткізілді:

**Психологиялық диагностика бағытында:**

* **2023 жылдың қыркүйек айының 12 жұлдызында 6 "А,Б " класс оқушыларына темперамент типтерін анықтауға арналған «Темперамент» тесті (Айзенк)** жүргізілді. Темпераментті анықтау берілген тестті толтыру арқылы жүзеге асырылды. Берілген сұрақтарға «иә» немесе «жоқ» жауабын жазу арқылы орындалды. Анықталған тест нәтижесі бойынша кластағы оқушылардың темперамент типтері анықталды. Нәтижесінде 6 "А"класта «сангвиник» типіндегі оқушы - 29℅, «холерик» типіндегі оқушы - 17℅ «флегматик» типіндегі оқушы - 54℅, «меланхолик» типіндегі оқушы - 0% екені анықталды.

6 "Б "класта «сангвиник» типіндегі оқушы - 38℅, «холерик» типіндегі оқушы - 30℅ «флегматик» типіндегі оқушы - 16℅, «меланхолик» типіндегі оқушы - 16% екені анықталды. Темперамент ерекшеліктеріне сәйкес оқушыларға кеңестер, ұсыныстар берілді.

* **2023 жылы қыркүйек айының 25-26 жұлдызында «*Таным процестерін зерттеу» аясында* 6 "А,Б " класс оқушыларына естің түрлерін зерттеу әдістемесі** өткізілді.

6 "А,Б " класс бойынша зерттеу нәтижесінде жалпы класс бойынша оқушыларының көріп есте сақтауы мен дауыстап айтылып, бәрін бірге қайталауға бағытталған моторлы – дыбыстық және құрастырылған есте сақтауы жақсы екенін көруге болады.

* **2023 жылы қазан айының 2 – 13 аралығында** **оқушылардың қызығушылығын анықтау мақсатында** **«Қызығушылық тест» өткізілді.**  «Қызығушылық тест» бойынша қызығушылық бағыттарына негізделген 90 сұраққа оқушылар өз қызығушылықтары негізінде жауап парағына өз жауаптарын белгіледі. Нәтижесінде оқушылардың қызығушылықтары анықталып, қызығушылық бағыттарын дамыту үшін кеңестер, ұсыныстар берілді.
* **2023 жылдың қазан айының 16-20 аралығында 8-11 класс оқушыларының стресс, депрессия, мазасыздық деңгейін анықтау мақсатында /Дасс сауалнамасы/** **және 6-7 класс оқушыларына мазасыздық деңгейін анықтау мақсатында** /**Кондаш сауалнамасы/** ұйымдастырылып,қорытындысында шекті мәннен асқан жағдайлар анықталмады, оқушыларға қажетті кеңес – ұсыныстар берілді.

**Психологиялық түзету – дамыту бағытында:**

* **2023 жылы қыркүйек айының 12 - ші жұлдызында "Орта буынды ортаға бейімдеу" аясында 6 "А,Б" класс оқушыларына "Есімдер аллеясы"** тақырыбында психологиялық жұмыс өтілді.

**Мақсаты:** оқушылар арасында жағымды атмосфера қалыптастыру, өзара танысу, өз ерекшеліктерін көре білу, ұжымда өзара достық қарым-қатынасты нығайту, жаңа ортаға дағдыландыру.

Аталған жұмыс барысында 6 "А" класс тәрбиешісі К.Қ.Жазықбаева лицей психологымен бірлесе жұмыс жасады.

Ұйымдастырылған жұмыс оқушыларға жақсы әсер қалдырды, жүздерінде жылылық, бір-біріне деген достық ілтипат ерекше көрінді.

* **Отбасы күні аясында** **2023 жылы 15 қыркүйекте"Жүйріктен жүйрік озар жарысқанда" атты тимбилдинг** ұйымдастырылды.

Шара жаңадан қабылданған оқушылар мен тәрбиешілерінің және ата-аналардың арасындағы достық қарым-қатынасын, ынтымақтастықты арттыру мақсатында өтті. Лицей-интернат директоры Қ. Е. Тлеумагамбетова тимбилдингті ашып, топтарға сәттілік тілеп, белсенді ата-аналарға алғыс білдірді.

Тимбилдингке 6 "А" сыныбынан Исмурзиндер мен Қызырбектер отбасы сынып тәрбиешісі К.Жазықбаева, 6 "Б" сыныбынан Кульниязовтар мен Кенжебаевтар отбасы сынып тәрбиешісі Т.Алдоңғарова, 7 сыныбынан Баймурзиндер мен Бертазиндер отбасы және сынып тәрбиешісі Ж. Кулмуханбетова қатысты.

Нәтижесінде: 1 орын-"Шаңырақ" тобы 6 "Б" сынып;  
2 орын-"Береке" тобы 6 "А" сынып  
3 орын- "Бірлік" тобы 7 сынып.  
Әділ-қазылар алқасында "Ұлағат" әкелер кеңесінің белді мүшесі С. Қыстаубаев төрелік етті. Белсенділік танытқан ата-аналарға, қолдау білдірген тәрбиешілерге шексіз ризашылығымызды білдіреміз.

* **2023 жылы қазан айының 2 - ші жұлдызында** **6 "А", "Б" класс оқушыларына "Нейрожаттығулар"** ұйымдастырылды. Жаттығудан бұрын оқушылардың есте сақтау деңгейлеріне зерттеу жұмысы жүргізілді. Әрі қарай дамыту жұмысы аясында **"Нейрожаттығу" (ми гимнастикасы), "Шульте" кестесі, "Струп-тест"** өткізілді

**Мақсаты:** оқушылардың есте сақтау, зейін, қабылдау деңгейлерін арттыру.

Ұйымдастырылған жаттығулар ақпаратты тез қабылдап, қорытуға, зейінді шоғырландыруға, есте сақтау қабілетін арттыруға, мидың жұмыс істеу өнімділігін арттыруға көмектеседі.

Жаттығулар оқушылар үшін қызықты болды, белсенділікпен қатысты, таным деңгейлерін дамытуға мүмкіндік алды, ұжымда жақсы ахуал қалыптасты.

* **2023 жылы қазан айының 9-10 жұлдызында 6 "А,Б " класс оқушыларына «Эмоция энергиясы»** тақырыбында психологиялық түзету-дамыту жұмысы өтілді.

**Мақсаты:** Оқушылардың көңіл - күйлерін реттеу, өз эмоциясын басқаруға және басқаның эмоциясын түсінуге үйрету, өзара қарым – қатынасты нығайту.

Аталған жұмыс оқушыларға жақсы әсер қалдырды, өзара пікірлесу, өзара қарым-қатынас жасау орын алды, эмоция және оның маңызы, әсері, түсіну туралы білімдерін кеңейтті.

Түзету-дамыту жұмысына 6 "А" класс тәрбиешісі К.Қ.Жазықбаева және педагог-ұйымдастырушы Г.Ж.Имангалиева қатысты.

* **2023 жылдың қазан айының 19-18 аралығында психологиялық қызмет аясында 6"А", 6"Б", 7, 8 класс оқушыларына "Суреттік техника" тақырыбында арттерапия** өтілді.

**Мақсаты:** ішкі жан әлемінің үйлесімді болуын, жағымды ахуалды, өмірлік дұрыс ұстанымды, жауапкершілікті және өз-өзіне талдау жасауды қалыптастыру.

Арттерапия оқушыларға бойындағы шығармашылық, коммуникативтілік, жауапкершілік, визуализация сияқты құзыреттіліктерді қалыптасуға және ортаға бейімделу қабілетін арттыруға, шаршаудан арылтуға, жағымды ахуал қалыптастыруға мүмкіндік берді, арттерапия оқушыларға қызықты, әсерлі болды.

**Профилактика және психологиялық ағарту жұмысы:**

* **2023 жылы 10 қыркүйек Отбасы күніне байланысты 6 "А,Б " класс оқушыларына "Берекелі отбасы-болашақтың кепілі"** тақырыбында психологиялық жұмыс өтілді.

**Мақсаты:** жанұядағы ата-ана, отбасы мүшелерімен бала арасындағы қарым-қатынасты нығайту, ата-анаға, отбасы мүшелеріне деген бала махаббатын жеткізу.

Аталған жұмыс барысында 6 "А" класс тәрбиешісі К.Қ.Жазықбаева лицей психологымен бірлесе жұмыс жасады.

Ұйымдастырылған жұмыс аясында балалардың ата-ана, отбасы мүшелеріне деген ыстық ықыласы, бала жанарынан қуаныш, отбасы ол үшін ең үлкен қолдаушы, мақтанышы екені көрінді, балалар ерекше көңілді әсер алды, көңіл-күйдің жайлылығы сезілді.

* 2023 жылдың қыркүйек айының 20 жұлдызында лицейішілік әдістемелік кеңес өтті. **Әдістемелік кеңес мақсаты:** білім беру процесін тиімді ұйымдастыру барысында қолданыстағы заңнаманы ұстануға, оқу бағдарламаларын іске асырудың бірыңғай тәсілдерін қалыптастыруда әдістемелік нұсқау хатты пайдалану арқылы пән мұғалімдерінің құзыреттіліктерін арттыру. Әдістемелік кеңесте:
* 2023-2024 оқу жылына арналған лицей-интернаттың әдістемелік жұмыс жоспарымен және "Мектеп-мектепке" әдістемелік, тәлімгерлікті қолдауды жүзеге асыру жоспарымен таныстыру/Р.К.Аяуова- әдістемелік жұмыс жетекшісі/,
* 2023-2024 оқу жылына арналған әдістемелік нұсқау хатымен таныстыру (Ы.Алтынсарин ат.ҰБА ҒК-нің 25.04.2023ж нөмері 3 хаттамасы) / К.Ж.Кулымов- оқу ісінің орынбасары/,
* 2023-2024 оқу жылы бойынша пән бірлестіктердің жұмыс жоспарымен және бірлестік бойынша әдістемелік нұсқау хаттары ерекшеліктері туралы ақпарат беру /О.Саржанов, Ә.Ж.Тәжібай, А.С.Рамазанова, С.К.Нурмагамбетова, Б.З.Айетова- бірлестік жетекшілері/,
* "Жас қанат" жас мамандар мектебінің жұмыс жоспарымен таныстыру/А.Н.Султанмуратова- топ жетекшісі/,
* "Ұлағат" кәсіби- шығармашылық топтың жұмысымен танысу/Г.Сатаева-топ жетекшісі/,
* "Үздіктен үйрен" "ПЕДАГОГИКАЛЫҚ ИДЕЯЛАР ПАНОРАМАСЫ" республикалық конкурсының шарттары, өз жұмыстарын ұсыну туралы мәліметтер/А.Ә.Жолмағанбет- республикалық конкурс жүлдегері, математика пәнінің мұғалімі/,
* **"Мұғалімнің мотивациялық іс-әрекетін бағалау" сауалнамасы /М.К.Истигулова- психолог/** т.б жұмыстар ұйымдастырылды.
* Кеңес соңында ұсынылған мәселелер талқыланып, бірлескен шешім ретінде қаулы қабылданды.

**"Мұғалімнің мотивациялық іс-әрекетін бағалау" сауалнамасының нәтижесі:** Сауалнама 25 мұғалім қатысты.Белсенділікті ынталандыру мен ынталандырудың әрбір әдісін меңгеру дәрежесін бағалау бағытында төмендегідей нәтиже көрінді:

* Өте жоғары оңтайлы деңгей - 20%,
* Жоғары деңгей - 68%,
* Жеткілікті деңгей – 12%,
* Жеткіліксіз деңгей - 0%.

Сауалнама нәтижесіне орай, лицей – интернаттағы мұғалімдердің мотивациялық іс – әрекетінің деңгейлері жақсы нәтижені құрайды. Яғни, мұғалімдердің белсенділікті ынталандыру мен ынталандырудың әрбір әдісін меңгеру дәрежесі нәтижелі екенін анық көруге болады.

* **Ата-аналардың қолдау орталығы “Даналық мектебі” клубының алғашқы отырысы.** Жиналыс модераторы директордың тәрбие ісі жөніндегі орынбасары Сәтбек Аманбайұлы ата-аналарға жиналыс бағдарламасын таныстырды.

Лицей-интернат директоры Каракоз Енсегеновна сөз бастап, уақыт бөліп жиналысқа келген ата-аналарға алғыс білдірді. "Ашық микрафон" айдарында тәрбиеші Кенжеш Курметовна жиналысқа қатысушы ата-аналармен сұхбаттасты. "Даналық мектебі" клубының жетекшісі Балжан Зулкашевна клуб жұмысын ұйымдастыру бойынша ата-аналарға презентация жасады.

Ұйымдастырушы педагог Гулнар Жонысовна **"Ата-аналар мектебі" жобасы бойынша жүргізілген жұмыстар бойынша баяндама** жасады. Педагог-психолог Мейрамгүл Кантарбаевна **"EQ және үйлесімді даму" тренингін** өткізді.

Ата-аналар "Даналық мектебі" клубының жұмысына қолдау білдіріп, нәтижелі жұмыс жасау мақсатында жоспар бойынша ағарту жұмыстарын жүйелі жалғастыруға келісті.

**Ұйымдастыру – әдістемелік жұмыстар:**

* Қазақстан Республикасының Оқу – ағарту министрлігі, «Дарын» республикалық ғылыми – тәжірибелік орталығы «Алғыс хат», «Дарын» республикалық ғылыми – тәжірибелік орталығының 25 жылдық мерейтойына орай, 16 тамыз 2023ж.